section_heading: Povijest i odlike
paragraph_text: Postojanje ležišta bakra El Teniente bilo je poznato i eksploatirano još u pretkolumbovsko vrijeme. Od 15. do 17. stoljeća sirovine su izvozili Španjolci, a onda je dvije stotine godina bilo jako malo aktivnosti. God. 1897., ondašnji vlasnik rudarskih prava pokrenuo je istraživanje o veličini ležišta bakra u tom području. Po pronalasku golemih ležišta, za njegovu eksploataciju se zainteresirao američki rudarski inženjer William Braden koji je 1904. otkupio prava i dao sagraditi cestu do obližnje Rancague. Do 1906. godine podignuta je vodenica i koncentrator, te dizalo koje je pokratao električni generator. Tada najnovija tehnologija na svijetu.